**Gunnar Haagensen innstilt som ny styreleder i Sjømat Norge**

Sjømat Norges valgkomité har lagt fram sine innstillinger til de valg og godtgjørelser som skal behandles på organisasjonens generalforsamling for 2023, som i år finner sted 28. mars i Bergen.

-Valgkomiteen har i sitt arbeid gjort sitt beste for å innfri de krav som er i Sjømat Norges vedtekter om at styret skal representere en balansert spredning ift. den samlede kompetanse og mellom bransjer, bedriftenes størrelse, regioner og kjønn. Styreledere eller daglig ledere av medlemsbedrifter i Sjømat Norge skal fortrinnsvis være representert i styret, sier Jim Roger Nordly, leder i valgkomiteen.

-Valgkomiteen har dessuten forsøkt å sikre at yngre krefter i større grad får roller som tillitsvalgte, samt legge til rette for en økt sirkulasjon blant tillitsvalgte i Sjømat Norge.

-Jeg mener vi har fremmet et forslag på et solid styre samt bransjegrupper, understreker Nordly.

Som ny styreleder foreslår valgkomiteen CEO Gunnar Haagensen fra selskapet Jangaard Export AS i Ålesund. Han foreslås å ta over for Paul Birger Torgnes, som tidlig meddelte valgkomitéen at han av kapasitetsmessige årsaker ønsket avløsing fra vervet.

-Paul Birger Torgnes har med stødig hånd ledet organisasjonen gjennom to krevende år med pandemi, krig i Europa og nå senest innføring av ny lakseskatt. Valgkomiteen har full forståelse for at Torgnes nå velger å prioritere egne forretningsaktiviteter, sier Nordly.

Valgkomiteen er svært tilfreds med at Gunnar Haagensen påtar seg å styre skuta videre.

-Haagensen er en erfaren næringslivsleder og har sittet i Sjømat Norges styre siden 2021. Han bør ha de beste forutsetninger for å ta organisasjonen videre, sammen med et øvrig styre som også må kunne sies å være svært kompetent, påpeker Nordly:

-Tor Anders Elvegård, Inger-Marie Sperre, Guri Lerøy Riple, Line Ellingsen og Øyvind Oaland foreslås gjenvalgt, mens Helge Singelstad, Gustav Witzøe, Andreas Kvame og Ida Holmøy foreslås som nye styremedlemmer. En solid gjeng, sier han.

-Nytt av året er at det vil bli valgt nummererte vararepresentanter, hvor første vara vil få fast møterett i styret, sier Nordly. Her er det foreslått at første vara blir Marianne Bendiksen, mens andre vara blir Egil Johansen. Som tredje vara er det foreslått Lucie Katrine Sunde-Eidem.

Egil Magne Haugstad er foreslått valgt som ny ordfører, mens Tore Remman er foreslått gjenvalgt som varaordfører.

-Jeg vil avslutningsvis benytte anledningen til å takke øvrig valgkomité for sine bidrag i vårt arbeide. Isabelle Sande, Britt Drivenes, John-Ove Sinkaberg, Kathleen Mathisen, Bjørn Refsum og Arne E. Karlsen har virkelig tatt oppgaven på alvor, sier Nordly.

**Valgkomiteens innstillinger til valg og honorarer – generalforsamling 2023**

**Forslag - faste styrerepresentanter:**

Gunnar Haagensen, Jangaard Export AS

Tor Anders Elvegård, Nordlaks AS

Inger-Marie Sperre, Brødr. Sperre AS

Guri Lerøy Riple, Marine Constructions AS

Line Ellingsen, Ellingsen Seafood AS

Øyvind Oaland, MOWI ASA

Helge Singelstad, Lerøy Norway Seafoods AS (nyvalg)

Gustav Witzøe, Salmar ASA (nyvalg)

Andreas Kvame, Grieg Seafood AS (nyvalg)

Ida Holmøy, Eidsfjord Sjøfarm AS (nyvalg)

**Forslag – vararepresentanter:**

Første vara Marianne Bendiksen, Northern Light Salmon AS (nyvalg)  
Andre vara Egil Johansen, Nord Senja Fisk AS (nyvalg)

Tredje vara Lucie Katrine Sunde-Eidem, Scale Aquaculture AS (nyvalg)

Gunnar Haagensen foreslås valgt som ny leder, Tor Anders Elvegård som ny 1. nestleder og Inger-Marie Sperre som ny 2. nestleder.

**Ordfører og varaordfører**:   
Egil Magne Haugstad, Pelagia AS, foreslås valgt som ordfører (nyvalg) og Tore Remman, C-Feed AS gjenvalgt som varaordfører.

**Forslag valg Bransjegruppe havbruk:**

Hildegunn Fure Osmundsvåg, Star Seafood AS

Runar Sivertsen, Salmar ASA (nyvalg)

Tor Eirik Homme, Grieg Seafood ASA

Elin Tveit Sveen, Marø Havbruk AS

Mads Martinsen, Skretting AS (nyvalg)  
Turid Lande Solheim, MOWI ASA (nyvalg)

Trude Olafsen, AKVA Group ASA

Tor Anders Elvegård, Nordlaks Oppdrett AS

Ketil Rykhus, SinkabergHansen AS (nyvalg)

Geir Magne Knutsen, Bremnes Seashore AS

Hanne Lundberg, Gratanglaks AS

Henrik Hareide, STIM AS

Tor Anders Elvegård foreslås gjenvalgt som leder og Ketil Rykhus valgt som nestleder (nyvalg).

**Forslag valg Bransjegruppe industri og handel:**

Inger-Marie Sperre, Brødrene Sperre AS  
Ingvild Dahlen, Lerøy Norway Seafoods AS  
Morten Hyldborg Jensen, Insula AS  
Silje Remøy, Hordafôr/Pelagia AS  
Rita Karlsen, Brødrene Karlsen AS  
Svein Ruud, Norway King Crab AS (nyvalg)  
Hans Peter Koppernæs d.y., Triplenine Vedde AS  
Knut Helge Vestre, Coldwater Prawns Production AS  
Ole Johnny Nilsen, JM Nilsen Fisk AS  
Geir Sperre, Nils Sperre AS  
Ole Olsen, Sufi AS  
Mathias Hansen, Sommarøy Fisk AS

Inger-Marie Sperre foreslås gjenvalgt som leder og Ingvild Dahlen gjenvalgt som nestleder.

**Forslag godtgjørelse for tillitsvalgte:**

Valgkomiteen skal iht. vedtektene innstille på godtgjørelse til tillitsvalgte for 2022/2023.

I generalforsamlingen 2016 ble det vedtatt en økning i styreleders honorar. Øvrige honorarer ble sist justert på generalforsamlingen i 2011. Valgkomiteen for 2021 vurderte hvorvidt satsene burde foreslås justert, men konstaterte at Sjømat Norges satser korresponderer noenlunde greit med andre organisasjoner og innstilte derfor på prolongering av satsene. Satsene for honorarer som ble vedtatt på generalforsamlingen i 2022 foreslås med dette som bakgrunn prolongert for perioden 5. april 2022 – 28. mars 2023:

Leder                                                kr           150.000

1. og 2. nestleder                           kr             40.000

Styremedlem                                  kr              35.000

Ordfører                                          kr              35.000

Varaordfører                                   kr             10.000  
Leder bransjegruppene                kr              15.000

Varamedlemmer og øvrige tillitsvalgte:

For perioden 5. april 2022- 28. mars 2023:   
Statens satser for møtegodtgjørelse.

Det foreslås et eget honorar for digitale møter på kr 1.000.

**Honorarer i de regionale havbrukslagene:**

Iht. mandater for regionlagene fastsettes honorarene i dag av lagene selv. Mandatene er besluttet av styret.

Styret i Sjømat Norge anmodes om å endre de regionale havbrukslagenes mandater, slik at godtgjørelse av alle tillitsvalgte fra generalforsamling 2024 fastsettes av generalforsamlingen etter tilrådning fra valgkomiteen og ikke av det enkelte havbrukslag.

**Representanter og vararepresentanter til NHOs generalforsamling og representantskap:**

Valgkomiteen skal iht. vedtektene innstille på Sjømat Norges representanter til NHOs generalforsamling og representantskap. NHO vurderer og fastsetter antall representanter ut fra landsforeningens størrelse hvert år i januar. Sjømat Norge har p.t. utpekingsrett til:

3 representanter til generalforsamlingen + 3 varamedlemmer

1 representant til representantskapet + 1 varamedlem

Én og samme person kan ikke være generalforsamlingsdelegat og samtidig sitte i representantskapet, ei heller kan en vararepresentant i representantskapet være generalforsamlingsdelegat.

Representantskapet:

Medlem: Gunnar Haagensen (nyvalg)

Vara: Line Ellingsen  
  
Generalforsamlingen:

Medlem: Helge Singelstad (nyvalg)

Medlem: Øyvind Oaland (nyvalg)

Medlem:         Inger-Marie Sperre (nyvalg)  
  
Vara: Tor Anders Elvegård (nyvalg)

Vara: Guri Lerøy Riple (nyvalg)

Vara: Ida Holmøy (nyvalg)